Mooses - johtaja vailla vertaa on tämän ohjelmasarjan nimi, -
jota me nyt teemme täällä Raamattu rakkaaksi -ohjelmassa.
Olemme päässeet 4. jaksoon Maailmanvalta suistuu kaaokseen.
Tällä kertaa puhumme Egyptin vitsauksista.
Viimeksi jäimme siihen, että Mooses vietti 40 v. Siinain autiomaassa -
paimentaen midianilaisen appensa lampaita.
Sitten hän kohtasi Herran palavassa pensaassa.
Herra antoi hänelle lähtökäskyn: "Mene ja vapauta minun kansani."
Mooses väitti vastaan minkä ehti, mutta Herra kumosi sen kaiken.
Ei auttanut muu kuin lähteä matkaan.
Mooses keskusteli ensin appensa kanssa ja sanoi, -
saisiko hän mennä tapaamaan perhettään Egyptiin.
Hän sai apelta luvan ja lähti Egyptiä kohti.
Herra järjesti vielä niin, että hän tapasi matkalla Aaronin.
Herra oli lähettänyt isoveli Aaronin Egyptistä päin -
ja Mooses tuli Midianin maasta päin. Siellä he tapasivat -
ja kapsahtivat toistensa kaulaan ensimmäistä kertaa 40 vuoteen.
Mooses tietysti kyseli kuulumiset.
Herra oli hänelle jo ilmoittanut, että hänen henkeään vainonneet -
ovat Egyptissä kuolleet. Faarao oli vaihtunut.
Mutta Aaron raportoi sen surullisen tosiasian, -
että kansa aivan nääntyy siihen orjuuteen.
Tosin hirveä laki poikalapsien tappamisesta ei kestänyt kauan.
Huomaamme sen siitä, että kun israelilaiset 80 vuoden päästä -
lain säätämisestä lähtivät liikkeelle, oli heitä 600 000 miestä.
Ei niitä kaikkia miehiä ollut tapettu.
No, Mooses ja Aaron marssivat sitten yhdessä faaraon puheille.
En tiedä, miten he sinne pääsivät, miten heidät päästettiin.
Monta kertaa kävi niin, että he menivät Niilin rantaan aamulla, -
kun faarao meni sinne peseytymään tai palvomaan Niilin jumalaa.
He menivät faaraon luo.
Mooses tietysti tietää, miten Egyptin hovissa käyttäydytään.
Ei hän silti varmaan etiketin mukaan käyttäytynyt, -
vaan paukaisi faaraolle päin naamaa: "Herra sanoo, -
päästä minun kansani palvomaan minua autiomaahan."
Faarao on suu auki hämmästyksestä. Häntäkö tässä komennellaan!
Hän on sentään Egyptin faarao ja jumala itsekin.
Tuo orjakansa ei ole siinä asemassa että voisi häntä määräillä.
Faarao ehkä ajatteli: "Jos orjakansalla olisi voimallinen jumala, -
niin eivät he olisi orjia".
Siksi hän kerta kaikkiaan kieltäytyy.
Hän sanoo: "Minä en tunne Herraa ja minä en päästä Israelia."
Ei tuntenut Herraa! Ei mennyt kuin vuosi, niin tunsi jo hyvin, -
millainen voima orjakansan Jumalalla on.
Faarao on Raamatussa Jumalaa vastustavan esivallan prototyyppi.
Tyyppi, joka päättää olevansa Jumalaa voimakkaampi -
ja määräävänsä miten haluaa.
Kyllä vähän maallistuneissa länsimaissa on sama juttu nykyään.
Vähän eduskunta, kuninkaat ja hallitukset nykyään Jumalaa kuulevat.
No niin, faarao suuttui tästä pyynnöstä niin paljon, -
että hän päätti koventaa pakkotyötä.
Hän antaa määräyksen oljista.
Siihen asti orjille on tuotu oljet, joita he sekoittavat laastiin, -
että tiilistä tulee kestäviä. Nyt olkia ei enää tuoda.
Orjien pitää käydä keräämässä oljet ympäri peltoja.
Saman verran on tiiliä tehtävä kuin ennenkin. Tilanne oli ihan hirveä.
Heprealaismiehet tulevat illalla kotiin.
Niillä ei ole sitä ruokaa tai maksua, millä perhe ruokitaan.
Heitä lyödään ja pieksetään, koska he eivät saa normia täyteen.
Tämähän on Moosekselle se ensimmäinen johtajuuskriisi.
Hän oli vastustellut Herran edessä: hän ei halua eikä pysty johtajaksi.
Herra oli hänet pakottanut. Ja nyt kävi paljon pahemmin, -
kuin mitä hän olisi aavistanut.
Tämmöinen keskustelu käytiin Herran ja Mooseksen välillä.
Tai Mooseksen ja Aaronin ja israelilaisten työnjohtajien välillä.
Korkeimpia työnjohtajia olivat egyptiläiset -
ja israelilaiset olivat vastuussa oman porukkansa työnormista.
Kävi pahemmin kuin Mooses oli arvannut.
Jumala ei auttanutkaan kansaansa, -
vaan antoi sen joutua vielä suurempaan ahdinkoon.
Kuinka moni hengellinen johtaja on tämän kokenut, -
kun hän on yrittänyt pitää Jumalan Sanasta kiinni.
On käynyt ilmi, että hänen laumansa joutuu -
vielä suurempiin vaikeuksiin. Olisi paljon helpompaa antaa periksi.
Tehdä niin kuin yleinen mielipide vaatii.
Ei ole hengellisen johtajan osa helppo nykyäänkään -
tämän jumalattomuuden ja näiden faaraoiden keskellä.
Mooses valittaa Herralle: "Et ole auttanut ja pahempaan on menty."
Mooseksen vahvuus on, että hän uskaltaa valittaa.
Hän kertoo Herralle, miltä hänestä tuntuu.
Herra vastaa: "Saat nähdä, mitä voimallinen käteni saa aikaan."
Kaikkeen Mooseksen valitukseen Herran vastaus on aina lupaus.
Kaikkiin meidänkin elämämme tuskiin vastaus on se lupaus, -
ne lupaukset, jotka Raamatusta löytyvät.
Nyt alkaa jumalten sota: Egyptin jumalat vastaan Jahve.
Egyptin jumalia oli monenlaisia, esim. Niilillä oli oma jumalansa.
Oli sammakkojumala, joka avusti synnytyksessä, -
karjanjumala Apis-härkä ja auringonjumala Ra -
ja faaraokin oli jumala.
Nyt käy ilmi, että Egyptin jumalat eivät voi auttaa kansaansa yhtään!
Maahan iskee 10 vitsausta, jotka luettelen teille.
Ensin Niilin vesi muuttuu punaiseksi. Sitä ei voi juoda.
Tätä kestää viikon. Seuraavaksi tulevat sammakot.
Niitä on sängyssä, ruoassa, joka paikassa. Hermoromahdus uhkaa.
Sitten tulee ötököitä, jotka menevät nenään, korviin, suuhun -
ja pistävät, ovat tosi inhottavia.
Sitten tulee paarmoja, jotka vielä purevat valmiiksi pistettyä ihoa.
Sitten tulee karjarutto. Karja kuolee.
Seuraavaksi tulee ihmisiin ja eläimiin paiseita, vesirakkuloita, -
jotka vielä ovat hirveän kutiavia.
Sitten sataa niin suuria rakeita, ettei ole ikinä nähty.
Ne iskevät maahan kasvit ja ulkona olevat elävät olennot.
Vielä tulee heinäsirkkoja, jotka syövät loputkin sadosta.
Jäljelle jää vain musta maa ja 3 päivää kestävä pimeys.
Yritä siinä ruokkia lapsiasi ja huolehtia huushollista, -
kun on kaikkialla sysipimeää. Varmaan lamppuöljyt äkkiä loppuvat.
Neljä vitsauksista kohtasi israeli- laisiakin, muut vain egyptiläisiä.
Ihmeellistä! Ei heinäsirkkoja israelilaisten pellolla.
Ei pimeyttä israelilaisten kodeissa. En tiedä, miten Herra sen teki.
Muutaman kerran faarao oli jo antamassa periksi.
Sitten aina kerrotaan, että faarao paadutti sydämensä.
Paaduttaa-sana esiintyy tässä yhteydessä monta kertaa.
Noin 10 kertaa sanotaan, että faarao paadutti sydämensä -
ja toiset 10 kertaa, että Herra paadutti sen.
Mitä tarkoittaa, että Herra paaduttaa jonkun sydämen?
Se tarkoittaa, että Herra lähettää Sanansa yhä uudelleen ihmiselle, -
vaikka tietää jo edeltä käsin, että ei se kuule.
Siksi on niin tärkeää, millä mielellä raamatunopetusta kuuntelemme.
Kukaan ei voi paatua, joka ei tunne Raamattua.
Paadutaan vaan Jumalan Sanan alla.
Ystäväni, kun kuulet raamatunselitystä -
ja Raamattu näyttää jonkun syntisi, niin jos väität vastaan, -
ettei se ole syntiä, "kaikki näin tekevät", vähitellen paadut.
Sen jälkeen Jumalan Sana ei puhu sinulle enää. Näin kävi faaraolle.
Niin, nämä vitsaukset toistuvat vielä lopunaikana.
Lukekaapa Ilmestyskirjaa, niin siellä ne ovat.
Siellä on rakeet, pimeys, saastunut vesi.
Siellä on sotavaunuja, joiden aseet näyttävät "heinäsirkoilta".
Siellä on sammakonmuotoisia henkiä.
Näemme, että Jumala on yhtä pyhä maailman lopussa -
kuin Mooseksen aikaan. Ei ole käynyt niin, -
että Jeesuksen jälkeen Jumala ei ole pyhä eikä välitä synnistä.
Saamme tietää, että Herra voittaa tämän sodan -
niin kuin Hän voitti lopulta egyptiläisten vastarinnan.
Mutta mitä tämä jakso sanoo meille Jeesuksesta?
Itse asiassa Jeesusta kohtasivat samat vitsaukset, -
ainakin osa niistä - kuin egyptiläisiä.
Kun Jeesus kuoli, vallitsi maailmassa sysipimeys.
Jeesus kuoli pimeyden keskellä, saman pimeyden, -
mikä oli lähetetty rankaisemaan Jumalan vihollisia.
Jeesuksella oli ristillä jano, sama jano, mistä egyptiläiset kärsivät.
Itse asiassa Jeesuksesta tuli Jumalan vihollinen huutaessaan -
ristillä: "Jumalani, Jumalani, miksi minut hylkäsit?"
Jeesus kärsi Jumalan vihollisen rangaistuksen siksi, -
että Jumalan vihollisetkin voisivat pelastua.
Egyptiläisillekin olisi tie taivaaseen auki - ja meille jokaiselle.
Niin, se on se evankeliumi tässä jaksossa, -
että Jeesus tulee Jumalan vihollisen asemaan, kärsii rangaistuksen -
ja avaa oven taivaaseen niille, jotka haluavat luopua -
vihollisuudestaan ja uskoa Häneen.
Sitten vielä virrenvärssy.
Voi meitä, jos uneen me vajoamme ja synti ei tuntoa paina, -
jos taivaan ja Jumalan unohdamme ja suruton mieli on aina!
Oi Herramme, armahda meitä! Virsi 152.
Kiitos, kun olit kuulolla. Tavataan seuraavalla kerralla.
Jos olet saanut siunausta elämääsi Raamattu rakkaaksi -ohjelmista, -
niin mitä, jos tulisit tukemaan niitä taloudellisesti?
Ruudussa näkyy puhelinnumero, johon voit soittaa.
Yhden puhelun hinta on 12 euroa.
Voit myös lahjoittaa ruudussa näkyvälle tilinumerolle.
Muista viitenumero, jotta tuki varmasti tulee tähän ohjelmaan.
Kiitos sinulle!
Tekstitys: Tuula-Riitta Virrankare